**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága
* Gazdasági és Városstratégiai Bizottság
* Egészségügyi Szakmai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. április 20-i ülésére**

**Tájékoztató Szombathely Megyei Jogú Város által fenntartott**

**költségvetési intézmények 2015. évi belső ellenőrzési terveinek végrehajtásáról**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 49. §-a alapján a költségvetési szervek belső ellenőrzési tevékenységükről éves ellenőrzési jelentésben számolnak be.

Az éves ellenőrzési jelentés elkészítéséért a belső ellenőrzési vezető felelős, amelyet jóváhagyásra megküld a költségvetési szerv vezetőjének. A rendelet 49. § (3a) bekezdése alapján „a polgármester a tárgyévre vonatkozó éves ellenőrzési jelentést, valamint *a helyi önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést* - a tárgyévet követően, a zárszámadási rendelettervezettel egyidejűleg - a képviselő-testület elé terjeszti jóváhagyásra”.

Az éves ellenőrzési jelentésnek, illetve éves összefoglaló ellenőrzési jelentésnek az alábbiakat kell tartalmaznia:

* a belső ellenőrzés által végzett tevékenység bemutatását önértékelés alapján az alábbiak szerint:
  + az éves ellenőrzési tervben foglalt feladatok teljesítésének értékelését;
  + a bizonyosságot adó tevékenységet elősegítő és akadályozó tényezők bemutatását;
  + a tanácsadó tevékenység bemutatását;
* a belső kontrollrendszer működésének értékelését ellenőrzési tapasztalatok alapján az alábbiak szerint:
  + a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatokat;
  + a belső kontrollrendszer elemeinek értékelését;
    - az intézkedési tervek megvalósítását.

Az intézmények ellenőrzési jelentései az előterjesztés 1-10. számú mellékletét képezik. A Szombathelyi Köznevelési GAMESZ ellenőrzési jelentése a GAMESZ és a hozzá rendelt önállóan működő óvodákban, valamint a Savaria Megyei Hatókörű Városi Múzeumban elvégzett ellenőrzéseket is tartalmazza.

Az államháztartásról szóló 2011. évi CXCV. törvény (a továbbiakban: Áht.) 10. § (4a) bekezdésének rendelkezése alapján az Agora Szombathelyi Kulturális Központ, a Mesebolt Bábszínház, a Savaria Szimfonikus Zenekar, a Berzsenyi Dániel Megyei és Város Könyvtár, valamint a Szombathely Városi Vásárcsarnok gazdasági feladatait 2015. április 1. napjától a Szombathelyi Egészségügyi és Kulturális GESZ látja el. 2015. április 1. napjától a GESZ belső ellenőre látja el az intézményhez rendelt költségvetési szervek belső ellenőrzését is. A 2015. év egy átmeneti időszak volt: a Savaria Szimfonikus Zenekar kivételével a gazdasági összevonással érintett minden intézményben megvalósultak a Közgyűlés 504/2014. (XII.15.) Kgy. számú határozatával 2015. évre jóváhagyott belső ellenőrzések, a Savaria Szimfonikus Zenekar belső ellenőrzésére a GESZ keretén belül, az Önkormányzati biztos tevékenységét segítve került sor. Előzőek alapján a Szombathelyi Egészségügyi és Kulturális GESZ két belső ellenőrzési jelentést csatolt: az egyik tartalmazza az intézménynél 2015. évre tervezett ellenőrzések végrehajtásáról szóló beszámolót, a másik a 2015. április 1-től, GESZ-ként végzett ellenőrzéseket.

A 2015. évi belsőellenőrzési jelentések alapján készített összefoglaló táblázat az előterjesztés 11. számú mellékletét képezi.

Tájékoztatom a Tisztelt Közgyűlést, hogy a mellékletek terjedelmükre tekintettel csak elektronikus formában kerülnek kiküldésre, melyek elérhetősége:

[www.szombathely.hu/Közgyűlés/E-Közgyűlés/](http://www.szombathely.hu/Közgyűlés/E-Közgyűlés/)2016.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

Szombathely, 2016. április „ ”

**(: Dr. Puskás Tivadar :)**

**HATÁROZATI JAVASLAT**

**……../2016. (IV.20.) Kgy. számú határozat**

Szombathely Megyei Jogú Város Közgyűlése a „Tájékoztató Szombathely Megyei Jogú Város által fenntartott költségvetési intézmények 2015. évi belső ellenőrzési terveinek végrehajtásáról” című előterjesztést megtárgyalta. A Közgyűlés a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 49. § (3a) bekezdése alapján

1. a Szombathelyi Köznevelési GAMESZ 2015. évre vonatkozó belső ellenőrzési jelentését (annak részeként az önkormányzati fenntartású óvodákban, valamint a Savaria Megyei Hatókörű Városi Múzeumban végzett ellenőrzéseket) az előterjesztés 1. számú melléklete szerinti,
2. az Agora Szombathelyi Kulturális Központ 2015. évre vonatkozó belső ellenőrzési jelentését az előterjesztés 2. számú melléklete szerinti,
3. a Mesebolt Bábszínház 2015. évre vonatkozó belső ellenőrzési jelentését az előterjesztés 3. számú melléklete szerinti,
4. a Berzsenyi Dániel Megyei és Városi Könyvtár 2015. évre vonatkozó belső ellenőrzési jelentését az előterjesztés 4. számú melléklete szerinti,
5. a Szombathelyi Egészségügyi és Kulturális GESZ 2015. évre vonatkozó belső ellenőrzési jelentését az előterjesztés 5. és 6. számú mellékletei szerinti,
6. a Szombathelyi Egyesített Bölcsődei Intézmény és Családi Napközi 2015. évre vonatkozó belső ellenőrzési jelentését az előterjesztés 7. számú melléklete szerinti,
7. a Pálos Károly Szociális Szolgáltató Központ és Gyermekjóléti Szolgálat 2015. évre vonatkozó belső ellenőrzési jelentését az előterjesztés 8. számú melléklete szerinti,
8. a Szombathely Városi Vásárcsarnok 2015. évre vonatkozó belső ellenőrzési jelentését az előterjesztés 9. számú melléklete szerinti,
9. Szombathely Megyei Jogú Város Közterület-felügyelete 2015. évre vonatkozó belső ellenőrzési jelentését az előterjesztés 10. számú melléklete szerinti

tartalommal jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Nagyné Dr. Gats Andrea a Jogi, Képviselői és Hatósági Osztály vezetője

Keringer Zsolt, az Informatikai, Minőségügyi és Gondnoksági Kabinet vezetője/

**Határidő:** azonnal